שחר טבוך

שחר טבוך (נולד ב-18 במרץ 1999) הוא שחקן, זמר ומנחה ישראלי.

 ביוגרפיה 
טבוך נולד וגדל ברמת גן לאתי, ראש מדור חשבונות באוניברסיטה הפתוחה, ולשאול, סוכן מכירות. כשהיה בן שמונה הוא החל ללמוד מחול מודרני תחרותי. למד בבית הספר מורדי הגטאות ובתיכון בליך. את שירותו הצבאי עשה בלהקת חיל החינוך.

בשנים 2012–2013 הגיש את התוכנית "קליק" בערוץ הילדים, שבה המשתתפים מראים סרטונים שפרסמו ביוטיוב, והשתתף בתוכנית המתיחות "סתאאאם!", בה מותחים כוכבי נוער שונים.

ב-2013 שיחק בהצגה "מירל'ה אפרת" בתיאטרון הבימה את דמותו של שלמ'לה, בנם של יוסל'ה ושיינדלה.

ב-2017 השתתף בעונה הרביעית של תוכנית המציאות "הכוכב הבא", אך לא עבר את האודישן הראשון.

ב-2020 גילם את דמותו של ארז בסרט "הסוסיתא של הרצל". באותה שנה גילם את מתן בסדרה "האוצר שלנו" בחינוכית.

ב-2019 החלו שידורי סדרת הנוער "תברחו" בכיכובו ב-HOT, שם גילם את דמותו של ניב.

במרץ 2020 החלו שידורי הסדרה "משפחה בהנפקה", שבה גילם את דמותו של לב. השתתף בקליפ לשיר "קוצ'י מוצ'י" של טיילור מלכוב ובן זיני. באותה שנה החל לדבב דמויות שונות בסדרת הטלוויזיה "לודג' 49". באוקטובר 2020 עלתה בכאן 11 סדרת הדרמה "שעת נעילה", ובה הוא גילם את דמותו של אבינועם.

במרץ 2021 עלתה לשידור הסדרה "סקיי", שם גילם את דמותו של ברוש. ב-19 ביולי 2021 הוציא את שירו הראשון "פחדן". באוגוסט השתתף בסדרה "מי פה הבוס?", בתפקיד הנער גומא. באותה שנה השתתף גם בפסטיגל.

ב-9 בינואר 2022 הוציא את הסינגל "מישבאלי". באותה שנה עלתה לשידור הסדרה "שנות הירח", שבה גילם את דמותו של ערן מיטלמן. ב-4 ביולי 2022 הוציא את הסינגל "מנגל". ב-28 ביולי שודר הפרק הראשון של "אינפיניטי" בערוץ זום, סדרה שבה גילם את דמותו של דניאל קרמי, תלמיד בבית ספר למחוננים. נוסף על כך כתב, הלחין ושר את שיר הנושא של הסדרה, "ביי אחרון".

במאי 2023 עלתה לאוויר הסדרה "לעוף על אנה" בערוץ TeenNick, שבה הוא מככב לצד אנה זק ועילי צ'פמן. ב-15 במאי הוציא את הסינגל "מצאתי ת'אחד". באוגוסט אותה שנה פרסם את הסינגל "לה די דה".

ב-13 במרץ 2024 הוציא את הסינגל "נאדי באדי", עם אגם בוחבוט. ב-1 באפריל 2024 יצא לאור אלבום הבכורה שלו, "היי, זה שחר". ב-14 באוגוסט הוציא את הסינגל "עממיה", יחד עם מרגלית צנעני. ב-19 בדצמבר יצא לאור אלבומו התשיעי של הזמר הישראלי עברי לידר, "חלק לא נפרד מאחרים", בו טבוך משתתף ברצועה "השותף שלי לחדר".

בשנת 2025 השתתף בעונה הרביעית של התוכנית "רוקדים עם כוכבים" בקשת 12 לצד הרקדנית רומי נוף והודח בחצי הגמר.

באפריל 2025 הוציא את הסינגל "להתחתן איתי" ביחד עם נועם קלינשטיין.

ביוני 2025 הוציא את הסינגל "ליצן", וביולי של אותה שנה את הסינגל "באטרפליי", שהגיע למקום ה-15 במצעד השבועי של מדיה פורסט.

בנובמבר 2025 שיחק בסרטו של דורון ערן "תהיה חזק" בתפקיד נדב חי, המבוסס על דמותו של יותם חיים, אחד משלושת החטופים שברחו משוביהם בעזה ונורו למוות על ידי חיילי גדוד 17 של חטיבת ביסל"ח.

בחנוכה 2025 השתתף בפסטיגל וביצע עם עדן גולן את השיר "סוויץ'" איתו זכו במקום הראשון בתחרות השירים באותה השנה. בינואר 2026 הוציא את "טוק טו מי".

 חיים אישיים 
טבוך הוא הומוסקסואל ומנהל זוגיות עם המפיק אמיר אהרון. בספטמבר 2025, השניים התארסו.

בנובמבר 2020 הצהיר במהלך ראיון ל"ידיעות אחרונות" כי בעקבות הקשר שנוצר בינו לבין השחקן אביב אלוש במהלך צילומי הסדרה "שעת נעילה", הוא התקרב לדת, החל לשמור שבת ולהניח תפילין.

טבוך מתגורר ברמת גן.

 דיסקוגרפיה 
 היי, זה שחר (2024)

 פילמוגרפיה 
שנהפרויקטדמותהערותסרטים2019הסוסיתא של הרצלארז ביטון2021יום הכןדיבובקיץ של אהבהג'ורג'2025תהיה חזקיותם חייםטלוויזיה2012–2013סתאאאם!מותח כוכביםקליקמגיש2014כלוב הזהבמתמודד2017הכוכב הבאמתמודד; עונה 42018האוצר שלנומתןלודג' 49דיבוב2019תברחוניב2020משפחה בהנפקהלבשעת נעילהאבינועם שפירא2021–2023סקייברוש2021מי פה הבוס?גומא2022סוגרות חשבונות: חוליית המעודדותסאםדיבובשנות הירחערן מיטלמןאינפיניטידניאל כרמי2022–הווהליי לייסר פיקסלוט / ריי ריידיבובעוצר נשימהבן הופבי ופאפיקטהאוולתומס הקטר וחברים: כל הקטרים נוסעיםתומס 2023לעוף על אנהיאירטלטאביזדיפסידיבובאבא מטפלתמני קלמארי2025שבאבניקיםשעיה בייזררוקדים עם כוכביםעצמועונה 4

 פרסים ומועמדויות 
שנהפרסקטגוריהפרויקטמועמדותמקור2022פרסי נבחרי השנה של פרוגישחקן אהוב בסדרת נועראינפינטיזמר השנהשחר טבוךשיר השנה"מישבאלי"פרסי הטלוויזיה לילדים ולנוערהשחקן הטוב ביותר בסדרת דרמהאינפינטי2024פרס המוזיקה של MTV אירופההמופע הישראלי הטוב ביותרשחר טבוך2025פרס אקו"םהישג השנה"נאדי באדי"

קישורים חיצוניים

 רשתות חברתיות 

 כתבות בתקשורת 










 הערות שוליים 

קטגוריה:בוגרי תיכון בליך
קטגוריה:חברי להקת חיל החינוך
קטגוריה:מדבבים ישראלים
קטגוריה:מתמודדי הכוכב הבא
קטגוריה:צמחונים ישראלים
קטגוריה:שחקני קולנוע וטלוויזיה ישראלים
קטגוריה:שחקנים להט"בים ישראלים
קטגוריה:זוכי הפסטיגל
קטגוריה:מתחרי רוקדים עם כוכבים (ישראל)
קטגוריה:ישראלים שנולדו ב-1999